CELEX: 62014TN0167
Language: da
Date: 2014-03-13 00:00:00
Title: Sag T-167/14: Sag anlagt den 13. marts 2014 — Søndagsavisen mod Kommissionen

14.7.2014   
            
            
               DA
            
            
               Den Europæiske Unions Tidende
            
            
               C 223/13
            
         Sag anlagt den 13. marts 2014 — Søndagsavisen mod Kommissionen
   (Sag T-167/14)
   2014/C 223/17
   Processprog: dansk
   
      Parter
   
   
      Sagsøger: Søndagsavisen A/S (Søborg, Danmark) (ved advokaterne M. Honoré og C. Fornø)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens beslutning af 20. november 2013 om ikke at gøre indsigelse mod Danmarks produktions- og innovationsstøtte til skrevne medier (SA.36366) annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren, der er konkurrent til støttemodtagerne, gør gældende, at Kommissionen burde have fastslået, at der var anledning til tvivl med hensyn til den anmeldte foranstaltnings forenelighed med det indre marked og at Kommissionen derfor burde have truffet afgørelse om at indlede den formelle undersøgelsesprocedure, jf. artikel 108, stk. 2, TEUF og procedureforordningens artikel 4, stk. 4 (1). Ved ikke at gøre dette har Kommissionen tilsidesat sagsøgerens processuelle rettigheder i henhold til artikel 108, stk. 2, TEUF.
   Til støtte for, at der forelå rimelig tvivl om ordningens forenelighed med det indre marked, har sagsøgeren anført tre anbringender:
   
               —
            
            
               at Kommissionen fuldstændigt undlod at undersøge, om ordningen var egnet til at sikre udbredelsen af nyhedsindhold til danske borgere og derigennem understøtte den demokratiske proces
            
         
               —
            
            
               at den anfægtede afgørelse under alle omstændigheder lider af en begrundelsesmangel i relation til egnethedskriteriet, og
            
         
               —
            
            
               at Kommissionen undlod at undersøge ordningens konkurrencefordrejende virkninger i forholdet mellem gratisaviser og betalte aviser.
            
         
      (1)  Rådets forordning (EF) nr. 659/1999 af 22.3.1999 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EFT L 83, s. 1).